കോളനികളില് ജീവിക്കുന്നവര്ക്ക് അടിയന്തിര സഹായമെത്തിക്കുമെന്ന് മന്ത്രി കെ. രാധാകൃഷ്ണന് മഴക്കെടുതിയുടെ തീവ്രത കൂടുതലായി അനുഭവിക്കുന്ന മലയോരപ്രദേശങ്ങളിലും കോളനികളിലും ജീവിക്കുന്നവര്ക്ക് അടിയന്തിര സഹായമെത്തിക്കാന് പട്ടികജാതി പട്ടികവര്ഗ വകുപ്പ് പ്രതിജ്ഞാബദ്ധതയോടെ ഇടപെടുമെന്ന് മന്ത്രി കെ. രാധാകൃഷ്ണന് അറിയിച്ചു. മഴക്കെടുതി സംസ്ഥാനത്തു വീണ്ടും ദുരിതം വിതയ്ക്കുകയാണ്. ദുരന്ത ബാധിതര്ക്കൊപ്പം കോളനികള് ഒഴിഞ്ഞു പോകേണ്ടി വന്ന നൂറു കണക്കിന് പട്ടിക വിഭാഗക്കാരുമുണ്ട്. അവര്ക്ക് അതിജീവനത്തിന് ആവശ്യമായ സഹായങ്ങള് നല്കുമെന്നും മന്ത്രി വ്യക്തമാക്കി. റവന്യൂ, തദ്ദേശസ്വയംഭരണം എന്നീ വകുപ്പുകളുമായി സഹകരിച്ച് രക്ഷാപ്രവര്ത്തനം, പുനരധിവാസം തുടങ്ങിയ പ്രവര്ത്തനങ്ങളില് അവധിദിനങ്ങളിലും വകുപ്പ് ഉദ്യോഗസ്ഥര് സജീവമായി പങ്കുചേരണമെന്നും അദ്ദേഹം നിര്ദ്ദേശിച്ചു.